കുപ്പാടി

കേരളത്തിലെ വയനാട് ജില്ലയിൽ സുൽത്താൻ ബത്തേരിക്ക് സമീപമുള്ള ഒരു ഗ്രാമമാണ് കുപ്പാടി. പ്രശസ്തമായ സെന്റ് മേരീസ് കോളേജ്, സുൽത്താൻ ബത്തേരി ഈ ഗ്രാമത്തിലാണ് സ്ഥിതി ചെയ്യുന്നത്. 

 ജനസംഖ്യ 
2011ലെ ഇന്ത്യൻ സെൻസസ് പ്രകാരം കുപ്പാടി ഗ്രാമത്തിലെ ആകെ ജനസംഖ്യ 26662 ഉം കുടുംബങ്ങളുടെ എണ്ണം 6328 ഉം ആണ്. സ്ത്രീ ജനസംഖ്യ 50.6% ആണ്. ഗ്രാമത്തിലെ സാക്ഷരതാ നിരക്ക് 90.53% ഉം സ്ത്രീ സാക്ഷരതാനിരക്ക് 87.86 % ഉം ആണ്. 

 വിദ്യാഭ്യാസ സ്ഥാപനങ്ങൾ 

 സെന്റ് മേരീസ് കോളേജ്, സുൽത്താൻ ബത്തേരി

കുപ്പാടിയിൽ സ്ഥിതി ചെയ്യുന്ന മലങ്കര ഓർത്തഡോക്സ് സിറിയൻ ചർച്ച് ഓഫ് ഈസ്റ്റ് നിയന്ത്രിക്കുന്ന ബിരുദാനന്തര ബിരുദ എയ്ഡഡ് കോളേജാണ് സെന്റ് മേരീസ് കോളേജ്, സുൽത്താൻ ബത്തേരി. 1965 ൽ  സ്ഥാപിതമായ ഇത് വയനാട്ടിലെ ആദ്യത്തെ ഉന്നത വിദ്യാഭ്യാസ കോളേജാണ്.

 സെന്റ് മേരീസ് കോളേജ് ഹയർ സെക്കൻഡറി സ്കൂൾ
 ഗവ. ഹൈസ്കൂൾ കുപ്പാടി

1934ൽ കിടങ്ങനാട് എൽ. പി. സ്കൂളായി  സ്ഥാപിതമായ ഇത് പിന്നീട് ഹൈസ്കൂൾ ആയി ഉയർത്തി.

 നിർമ്മല മാത പബ്ലിക് സ്കൂൾ (സിബിഎസ്ഇ) 

മലങ്കര ഓർത്തഡോക്സ് സിറിയൻ ചർച്ച് ഓഫ് ദ ഈസ്റ്റ് ആണ് ഇത് നിയന്ത്രിക്കുന്നത്. 1992 ൽ സ്ഥാപിതമായി.

 മറ്റ് ആകർഷണങ്ങൾ 
സെന്റ് മേരീസ് കോളേജ് ഗ്രൌണ്ടിനടുത്തുള്ള പാർക്കായ ടൌൺ സ്ക്വയറാണ് ഗ്രാമത്തിലെ മറ്റൊരു പ്രധാന ആകർഷണം. കേരള ക്രിക്കറ്റ് അസോസിയേഷൻ അംഗീകരിച്ച മൈതാനങ്ങളിലൊന്നാണ് സെന്റ് മേരീസ് കോളേജ് ക്രിക്കറ്റ് മൈതാനം. ദുർഗ്ഗ ഭഗവതി ക്ഷേത്രം നഗരത്തിന്റെ മധ്യത്തിലാണ് സ്ഥിതി ചെയ്യുന്നത്. സ്മാർട്ട് വില്ലേജ് ഓഫീസായ കുപ്പാടി വില്ലേജ് ഓഫീസ് സുൽത്താൻ ബത്തേരി മിനി സിവിൽ സ്റ്റേഷനിൽ ആണ് സ്ഥിതി ചെയ്യുന്നത്.

 ഗതാഗതം 
സുൽത്താൻ ബത്തേരിയിൽ നിന്ന് 3 കിലോമീറ്റർ (2 മൈൽ) അകലെയാണ് കുപ്പാടി സ്ഥിതി ചെയ്യുന്നത്. ഏറ്റവും അടുത്തുള്ള റെയിൽവേ സ്റ്റേഷൻ വടകര ആണ്, എന്നിരുന്നാലും ഏറ്റവും അടുത്തുള്ള പ്രധാന റെയിവേ സ്റ്റേഷൻ കോഴിക്കോട് ആണ്. ഏറ്റവും അടുത്തുള്ള വിമാനത്താവളങ്ങൾ കണ്ണൂർ അന്താരാഷ്ട്ര വിമാനത്താവളം (58 കിലോമീറ്റർ) കോഴിക്കോട് അന്താരാഷ്ട്ര വിമാനത്താവളം (120 കിലോമീറ്റർ) എന്നിവയാണ്.

 അവലംബം 

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata